CELEX: 62010FN0093
Language: el
Date: 2010-10-04 00:00:00
Title: Υπόθεση F-93/10: Προσφυγή της 4ης Οκτωβρίου 2010 — Blessemaille κατά Κοινοβουλίου

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/61
            
         Προσφυγή της 4ης Οκτωβρίου 2010 — Blessemaille κατά Κοινοβουλίου
   (Υπόθεση F-93/10)
   ()
   2010/C 328/100
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Philippe Blessemaille (Remich, Λουξεμβούργο) (εκπρόσωποι: E. Boigelot και S. Woog, avocats)
   
      Καθού: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Ακύρωση της αποφάσεως του καθού περί μη εγγραφής του προσφεύγοντα στον πίνακα των υπαλλήλων που προήχθησαν στον βαθμό AST 8 κατά την περίοδο προαγωγών του έτους 2009 και αξίωση ικανοποιήσεως της ηθικής βλάβης που υπέστη.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Κοινοβουλίου, που δημοσιεύθηκε στις 2 Δεκεμβρίου 2009, περί μη εγγραφής του προσφεύγοντα στον πίνακα των υπαλλήλων που προήχθησαν από τον βαθμό AST 7 στον βαθμό AST 8 κατά την περίοδο προαγωγών του έτους 2009·
            
         
               —
            
            
               κατόπιν αυτής της ακυρώσεως, να προβεί σε νέα συγκριτική εξέταση των προσόντων του προσφεύγοντος και εκείνων των λοιπών υποψηφίων για τις περιόδους προαγωγών των ετών 2008 και 2009 και να προάγει τον προσφεύγοντα στον βαθμό AST 8 με αναδρομική ισχύ από 1ης Ιανουαρίου 2008, καθώς και να επιδικάσει τόκους επί των καθυστερουμένων αμοιβών βάσει του επιτοκίου που καθορίζει η Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως, αρχής γενομένης από 1ης Ιανουαρίου 2008, προσαυξημένου κατά δύο μονάδες, χωρίς πάντως να αμφισβητηθεί η προαγωγή άλλων προαχθέντων υπαλλήλων·
            
         
               —
            
            
               να υποχρεώσει το Κοινοβούλιο να καταβάλει στον προσφεύγοντα το ποσό των 3 500 ευρώ προς ικανοποίηση της ηθικής βλάβης που υπέστη λόγω της μη προαγωγής του την 1η Ιανουαρίου 2008, υπό την επιφύλαξη της αυξήσεως του ποσού αυτού εν επιδικία·
            
         
               —
            
            
               επικουρικώς, εφόσον το Δικαστήριο Δημόσιας Διοίκησης κρίνει ότι η προαγωγή στον βαθμό AST 8 δεν παράγει αποτελέσματα σε ημερομηνία προγενέστερη της 1ης Ιανουαρίου 2009, να υποχρεώσει το Κοινοβούλιο σε καταβολή συμπληρωματικής αποζημιώσεως προς αποκατάσταση της υλικής βλάβης που υπέστη, ίσης με τη διαφορά μεταξύ της αμοιβής που πράγματι έλαβε το 2008 και της αμοιβής που θα ελάμβανε το 2008 κατόπιν της προαγωγής από 1ης Ιανουαρίου 2008 και υπολογιζόμενης για χρονικό διάστημα είτε από 1ης Ιανουαρίου έως 31 Δεκεμβρίου 2008 είτε από 1ης Ιανουαρίου έως 31 Αυγούστου 2008, ανάλογα με την ημερομηνία κατά την οποία αναγνωρίζεται ότι η επίμαχη προαγωγή παράγει αποτελέσματα (αντιστοίχως, την 1η Ιανουαρίου 2009 ή την 1η Σεπτεμβρίου 2008).
            
         
               —
            
            
               να καταδικάσει το Κοινοβούλιο στα δικαστικά έξοδα.